Lily Collins

Lily Jane Collins (lahir 18 Mac 1989) ialah seorang pelakon dan model Amerika Syarikat kelahiran British. Beliau dikenali menerusi peranannya dalam filem The Blind Side (2009), Abduction (2011), Stuck in Love (2012), Mirror Mirror (2012) dan Love, Rosie (2014). Beliau melakonkan watak Clary Fray dalam The Mortal Instruments: City of Bones (2013).

Kehidupan awal
Collins dilahirkan di Guildford, Surrey, anak perempuan kepada penyanyi Inggeris, Phil Collins dan isteri keduanya, Jill Tavelman, seorang rakyat Amerika Syarikat. Selepas ibu-bapanya bercerai ketika beliau berumur 5 tahun, Collins berpindah ke Los Angeles bersama ibunya. Beliau menamatkan pengajian dari Sekolah Harvard-Westlake dan menghadiri Universiti California Selatan. 

Karier
Collins mula berlakon ketika berumur 2 tahun dalam siri BBC, Growing Pains. Pada tahun 2009, Collins muncul dalam dua episod drama bersiri, 90210. Pada tahun 2009, Collins membintangi filem The Blind Side sebagai Collins Tuohy. Pada tahun 2011, beliau melakonkan watak Lucy dalam Priest. Beliau membintangi filem aksi 2011, Abduction bersama Taylor Lautner.

Pada tahun berikutnya, Collins melakonkan watak Snow White dalam Mirror Mirror. Pada bulan Mac 2012, ia telah diumumkan bahawa Collins akan melakonkan watak Samantha dalam Stuck in Love, juga dibintangi Jennifer Connelly, Logan Lerman dan Greg Kinnear.

Collins kemudiannya membintangi sebagai Clary Fray dala, The Mortal Instruments: City of Bones. Pada bulan Oktober 2013, Collins muncul dalam video muzik "City of Angels" oleh Thirty Seconds to Mars. Pada tahun 2014, Collins membintangi sebagai Rosie Dunne dalam Love, Rosie. Beliau muncul bersama Sam Claflin. Collins dijangka akan mempunyai pernana utama dalam filem romantik drama oleh Warren Beatty.

Kehidupan peribadi
Beliau mempunyai hubungan dengan Jamie Campbell Bower dari bulan Julai 2012 sehingga Ogos 2013.

Filemografi

Filem
 Tahun Tajuk Peranan Nota 2009 The Blind Side Collins Tuohy 2011 Priest Lucy Pace 2011 Abduction Karen Murphy 2012 Mirror Mirror Snow White 2012 Stuck in Love Samantha Borgens 2013 The English Teacher Halle Anderson 2013 The Mortal Instruments: City of Bones Clary Fray 2014 Love, Rosie Rosie Dunne 2016 Projek Warren Beatty Marla Mabrey 

Televisyen
 Tahun Tajuk Peranan Nota 2009 90210 Phoebe Abrams 2 episod 2020-Kini Emily In Paris Emily 40 episod 

Rujukan

Pautan luar





Category:Kelahiran 1989
Category:Pelakon wanita Inggeris
Category:Pelakon wanita Amerika Syarikat
Category:Pelakon kanak-kanak Amerika Syarikat
Category:Pelakon filem Amerika Syarikat
Category:Pelakon televisyen Amerika Syarikat
Category:Pelakon filem Inggeris
Category:Pelakon kanak-kanak Inggeris
Category:Pelakon televisyen Inggeris
Category:Orang hidup